લસણની વાત કરીએ તો એ એક પ્રકારનું પ્રાકૃતિક એન્ટિબાયોટિક છે. જે શરીરને નુક્સાન પહોંચાડ્યાં વગર હાનિકારક રોગને નષ્ટ કરી દે છે. લસણના સેવનથી કિડની અને લીવરને થતા નુકસાન સામે પણ રક્ષણ આપે છે. તમે લસણ ખાઇને પણ એન્ટિબાયોટિક્સથી થતી આડઅસર સામે રક્ષણ મેળવી શકો છો. રોજબરોજના ખાવામાં પણ લસણનો વધારે માત્રામાં ઉપયોગ કરવો જોઇએ. દવાની આડઅસર ઘણીવાર ખૂબ ઘાતક સાબિત થાય છે. બ્લડપ્રેશરની દવાની પણ શરીર પર વિપરીત અસર થાય છે. સમય જતાં આ દવાઓ શરીર પર અસર કરી શકે છે. આ અસરથી છૂટકારો મેળવવા માટે તમારા ડૉક્ટર્સ દવાઓને એડજસ્ટ કરી શકે છે. કોઇ પણ દવા આડઅસર કરી શકે છે અને બ્લડ પ્રેશર લેવલને નિયમિત કરતી દવાઓ તેમાંની એક છે. આનો મતલબ એ નથી કે તમને દવાની આડઅસર થશે જ. ઘણા લોકો છે કે જેઓ બ્લડ પ્રેશરની દવાઓ ખાય છે તેમને કોઇ સમસ્યા નથી થતી. પરંતુ જો તમને કોઇ તકલીફ થઇ રહી છે તો એકવાર ડૉક્ટરને બતાવવું આવશ્યક છે.